I modsætning til de lukkede byer i Sovjetunionen, der var af militær betydning, havde offentligheden fri adgang til Pripjat før ulykken. Atomkraft blev af Sovjetunionen betragtet som mere sikker end andre former for energiformer. [[Atomkraftværk]]er blev præsenteret som et fremskridt for sovjetisk ingeniørarbejde, hvor [[atomkraft]] blev udnyttet til fredelige formål. Sloganet "Fredeligt atom" ([[Ukrainsk (sprog)|ukrainsk]]: мирний атом, ''myrnyj atom''; [[Russisk (sprog)|russisk]]: мирный атом, ''mirnyj atom'') var populært på den tid. Den originale plan var, at kraftværket skulle ligge 25 km fra [[Kyiv]], men bl.a. Ukraines Nationale Akademi for Videnskab udtrykte bekymring over en beliggenhed så tæt på storbyen, så det blev besluttet at bygge Tjernobyl Atomkraftværk og Pripjat 100 km nord for Kiev i stedet.
Psykologi Samfund Miljø_og_samfund Sundhed